આ જ મુદ્દા પર જાણીતા અભિનેતા મનોજ જોશી મંતવ્ય રજૂ કરે છે કે, “આ પરિવર્તનને હું સકારાત્મક રીતે જોઈ રહ્યો છું. ગુજરાતમાં પ્રેક્ષકો હોવા છતાં ક્યારેય કન્ટેન્ટ ઓરિયેન્ટેડ ફિલ્મો ન બની, કારણ કે તે ફિલ્મોના નિર્માણમાં માવજતથી કામ લેવાતું જ નહોતું, પરંતુ હવે ગુજરાતી પ્રેક્ષકો કન્ટેન્ટ માગતા થયા છે અને તે પ્રકારની ફિલ્મો આવી રહી છે. છેલ્લાં ત્રણ વર્ષમાં ગુજરાત બહાર અને વિશ્વના વિવિધ ભાગોમાં વસતાં ગુજરાતી પ્રેક્ષકોએ નવી ગુજરાતી ફિલ્મોને આવકારી છે.